b'\n_START_ARTICLE_\nLoppesirkus\n_START_PARAGRAPH_\nLoppesirkus er en tradisjonell markedsforlystelse der bittesm\xc3\xa5 lopper opptrer som om de var dresserte. Forestillinga foreg\xc3\xa5r p\xc3\xa5 et bord eller en miniatyrscene utformet som en liten sirkusmanesje. Der kan loppene trekke sm\xc3\xa5 vogner, g\xc3\xa5 p\xc3\xa5 line, drive karuseller, kaste eller balanse kuler og utf\xc3\xb8re andre enkle oppgaver med publikum st\xc3\xa5ende eller sittende tett inntil, eventuelt utstyrt med forst\xc3\xb8rrelsesglass. Loppesirkus var tivolimoro p\xc3\xa5 1800- og 1900-tallet  fram til 1960-\xc3\xa5ra. Det er i dag sv\xc3\xa6rt f\xc3\xa5 igjen. Enkelte tryllekunstnere og klovner opptrer med varianter uten ekte lopper; isteden bruker de mekaniske, magnetiske og elektriske innretninger som gir inntrykk av at det er levende lopper som utf\xc3\xb8rer kunstene.'